ന്യൂസീലന്ഡ് പ്രധാനമന്ത്രിയെ നേരിട്ടു വിളിച്ച് സുരക്ഷ ഉറപ്പ് നല്കിയത് ഇമ്രാന് ഖാന് പരമ്ബര റദ്ദാക്കി കിവീസ് ടീം മടങ്ങിയതിന്റെ ഞെട്ടലില് പിസിബി നിരാശാജനകമെന്ന് നായകന് ബാബര് അസം പാക് ക്രിക്കറ്റിനെ ന്യൂസിലന്ഡ് കൊലക്ക് കൊടുത്തുവെന്ന് അക്തര് കറാച്ചി: ഏകദിന പരമ്ബരയിലെ ആദ്യ മത്സരത്തിന് തൊട്ടുമുമ്ബ് സുരക്ഷാ കാരണങ്ങള് ചൂണ്ടിക്കാട്ടി പാക്കിസ്ഥാനെതിരായ പരമ്ബരയില് നിന്ന് ന്യൂസിലന്ഡ് പിന്മാറിയതിന്റെ ഞെട്ടലില് പാക്കിസ്ഥാന് ക്രിക്കറ്റ് ബോര്ഡ്. സുരക്ഷാ പ്രശ്നങ്ങള് നിമിത്തം പാക്കിസ്ഥാനിലേക്കു വരാന് വിദേശ ടീമുകള് മടി കാട്ടുന്നതിനിടെയാണ് പ്രശ്നങ്ങളില്ലെന്ന് ബോധ്യപ്പെടുത്താന് പാക്ക് സര്ക്കാര് മുന്കയ്യെടുത്ത് വിവിധ പര്യടനങ്ങള്ക്ക് പദ്ധതിയിട്ടത്. പാക്ക് പര്യടനത്തിന് തയാറായ ടീമുകള്ക്കായി അതീവ സുരക്ഷ ഒരുക്കുകയും ചെയ്തു. പാക്കിസ്ഥാന് പ്രധാനമന്ത്രി ഇമ്രാന് ഖാന് നേരിട്ട് ന്യൂസീലന്ഡ് പ്രധാനമന്ത്രിയെ വിളിച്ചാണ് സുരക്ഷാ കാര്യത്തില് ഉറപ്പു നല്കിയത്. എന്നിട്ടും മത്സരം തുടങ്ങാന് നിമിഷങ്ങള് ബാക്കി നില്ക്കെ സുരക്ഷയുടെ പേരുപറഞ്ഞ് പരമ്ബര ന്യൂസിലന്റ് മടങ്ങിയതിന്റെ ഞെട്ടലിലാണ് പിസിബി. പര്യടനം റദ്ദാക്കുന്നതായി ന്യൂസീലന്ഡ് അറിയിച്ചതിനു പിന്നാലെ പിസിബി ട്വിറ്ററില് പോസ്റ്റ് ചെയ്ത കുറിപ്പുകളിലും നിറഞ്ഞുനിന്നത് ഇത്തരമൊരു തിരിച്ചടിയുടെ വേദനയായിരുന്നു. ന്യൂസീലന്ഡ് ടീമിനായി ഒരുക്കിയ സുരക്ഷാ ക്രമീകരണങ്ങളില് സമ്ബൂര്ണ തൃപ്തി രേഖപ്പെടുത്തിയിട്ടും അവസാന നിമിഷം പിന്മാറിയതിന്റെ അതൃപ്തി പാക്ക് ബോര്ഡിന്റെ ട്വീറ്റുകളില് തെളിഞ്ഞുനില്ക്കുന്നു. ഇന്ന് രാവിലെ ചില സുരക്ഷാ പ്രശ്നങ്ങളെക്കുറിച്ച് മുന്നറിയിപ്പു ലഭിച്ചതായി ന്യൂസീലന്ഡ് ക്രിക്കറ്റ് ബോര്ഡ് ഞങ്ങളെ അറിയിച്ചിരുന്നു. ഇതനുസരിച്ച് ഇരു ബോര്ഡുകളും ഒന്നുചേര്ന്ന് പരമ്ബര നീട്ടിവയ്ക്കാന് തീരുമാനിച്ചു. പാക്കിസ്ഥാനില് പര്യടനം നടത്തുന്ന ടീമുകള്ക്കായി പാക്കിസ്ഥാന് സര്ക്കാരും പാക്ക് ക്രിക്കറ്റ് ബോര്ഡും വിട്ടുവീഴ്ചയില്ലാത്ത സുരക്ഷാ ക്രമീകരണങ്ങളാണ് ഒരുക്കിയിട്ടുള്ളത്. ന്യൂസീലന്ഡ് ക്രിക്കറ്റ് ബോര്ഡിനും സമാനമായ ഉറപ്പാണ് ഞങ്ങള് നല്കിയിരുന്നത്. പാക്കിസ്ഥാന് പ്രധാനമന്ത്രി നേരിട്ട് ഇതേക്കുറിച്ച് ന്യൂസീലന്ഡ് പ്രധാനമന്ത്രിയുമായി സംസാരിക്കുകയും, ലോകത്തെ തന്നെ ഏറ്റവും മികച്ച ഇന്റലിജന്സ് സംവിധാനമാണ് ഞങ്ങള്ക്കുള്ളതെന്ന് ബോധ്യപ്പെടുത്തുകയും ചെയ്തതാണ്. ഇവിടെ സന്ദര്ശനം നടത്തുന്ന ടീമുകള്ക്ക് യാതൊരുവിധ സുരക്ഷാ ഭീഷണിയുമില്ലെന്നും ഉറപ്പുനല്കിയിരുന്നു. ന്യൂസീലന്ഡ് ടീം ഇവിടെയെത്തിയതു മുതല് അവര്ക്കായി പാക്കിസ്ഥാന് സര്ക്കാര് ഒരുക്കിയ സുരക്ഷാ ക്രമീകരണങ്ങളില് ടീമിനൊപ്പമുണ്ടായിരുന്ന സുരക്ഷാ ഉദ്യോഗസ്ഥര് പൂര്ണ തൃപ്തി രേഖപ്പെടുത്തുകയും ചെയ്തതാണ്. പരമ്ബരയിലെ മത്സരങ്ങള് മുന്നിശ്ചയിച്ചപ്രകാരം നടത്താന് പാക്കിസ്ഥാന് ക്രിക്കറ്റ് ബോര്ഡ് തയാറാണ്. എന്നിരുന്നാലും ഈ അവസാനഘട്ട പിന്മാറ്റത്തില് പാക്കിസ്ഥാനിലെയും ലോകത്തിന്റെ മറ്റു ഭാഗങ്ങളിലെയും ക്രിക്കറ്റ് ആരാധകര് നിരാശരാണ് പിസിബി കുറിച്ചു. പിന്നാലെ രൂക്ഷ വിമര്ശനവുമായി മുന് പാക് താരങ്ങളും രംഗത്തെത്തി. ന്യൂസിലന്ഡ് പാക്കിസ്ഥാനെ കൊലക്ക് കൊടുത്തുവെന്നായിരുന്നു മുന് പാക് താരം ഷൊയൈബ് അക്തറുടെ പ്രതികരണം. ഒരു വ്യാജ സുരക്ഷാ ഭീഷണിയുടെ പേരിലാണ് ന്യൂസിലന്ഡ് പരമ്ബരയില് നിന്ന് പിന്മാറിയതെന്നും ഇതിന്റെ പ്രത്യാഘാതം ന്യൂസിലന്ഡ് തിരിച്ചറിയുന്നുണ്ടോ എന്ന് മുന് നായകന് ഷാഹിദ് അഫ്രീദി ചോദിച്ചു. അവസാന നിമിഷം പരമ്ബരയില് നിന്ന് പിന്മാറാനുള്ള ന്യൂസിലന്ഡ് ക്രിക്കറ്റ് ടീമിന്റെ തീരുമാനം നിരാശാജനകമെന്നായിരുന്നു പാക് നായകന് ബാബര് അസമിന്റെ പ്രതികരണം. ലോകത്തെ ഏറ്റവും മികച്ച സുരക്ഷാ ഏജന്സികളുള്ള രാജ്യങ്ങളിലൊന്നാണ് പാക്കിസ്ഥാനെന്നും അവസാന നിമിഷം പരമ്ബരയില് നിന്ന് പിന്മാറാനുള്ള ന്യൂസിലന്ഡിന്റെ തീരുമാനം നിരാശാജനകമാണെന്നും മുന്താരം ഉമര് ഗുല് പറഞ്ഞു. കടുത്ത സാമ്ബത്തിക പ്രതിസന്ധി നേരിടുന്ന പാക്കിസ്ഥാന് ക്രിക്കറ്റിന് കനത്ത തിരിച്ചടിയാണ് ന്യൂസിലന്റ് ക്രിക്കറ്റ് ബോര്ഡിന്റെ തീരുമാനം. Stories you may Like